CONSILIUL LOCAL AL MUNICIPIULUI CRAIOVA
HOTĂRÂREA NR.297
Consiliul Local al Municipiului Craiova întrunit în şedinţa ordinară din data de 27.11.2008.

Având în vedere raportul nr.164986/2008 întocmit de Direcţia Juridică, Asistenţă de Specialitate şi Contencios Administrativ şi Direcţia Proiecte şi Programe de Dezvoltare Tehnică şi Investiţii prin care se propune asocierea municipiului Craiova, prin Consiliul Local al Municipiului Craiova, cu unităţi administrativ – teritoriale din judeţul Dolj, în vederea înfiinţării Asociaţiei de Dezvoltare Intercomunitară „Zona Metropolitană Craiova” şi rapoartele comisiilor de specialitate ale Consiliului Local al Municipiului Craiova nr. 212, 213, 214, 215, 218/2008;
În conformitate cu prevederile Legii nr.351/2001 privind aprobarea Planului de amenajare a teritoriului naţional, cu modificările şi completările ulterioare, Legii nr.350/2001 privind amenajarea teritoriului şi urbanismul, cu modificările şi completările ulterioare şi Ordonanţei Guvernului nr.26/2000 privind asociaţiile şi fundaţiile, aprobată prin Legea nr.246/2005;

În temeiul art.11 alin.1 şi 2, art.14, art.36 alin.2 lit.e coroborat cu  alin.7 lit.c, art.37, art.45 alin.2 lit.f şi art.61 alin.2 din Legea nr. 215/2001, republicată, privind  administraţia publică locală;

HOTĂRĂŞTE:
Art.1. Se aprobă asocierea municipiului Craiova, ca municipiu de rang I, prin Consiliul Local al Municipiului Craiova, cu unităţile administrativ – teritoriale prevăzute în anexa nr.1 la prezenta hotărâre, prin consiliile locale, în vederea înfiinţării Asociaţiei de Dezvoltare Intercomunitară „Zona Metropolitană Craiova”.
Art.2. Se aprobă Statutul şi Actul Constitutiv al Asociaţiei de Dezvoltare Intercomunitară „Zona Metropolitană Craiova”, conform anexelor nr.2 şi nr.3 care fac parte integrantă din prezenta hotărâre.
Art.3. Sediul Asociaţiei de Dezvoltare Intercomunitară „Zona Metropolitană Craiova” este  în municipiul Craiova, str.A.I.Cuza, nr.7.
Art.4. Se împuterniceşte Primarul Municipiului Craiova să semneze Actul Constitutiv şi Statutul Asociaţiei de Dezvoltare Intercomunitară „Zona Metropolitană Craiova”, prevăzute la art.2.
Art.5. Se mandatează dl.consilier juridic Dan Zorilă să înregistreze asociaţia în Registrul Special al Asociaţiilor şi Fundaţiilor la, Grefa Judecătoriei Craiova.
Art.6. Primarul Municipiului Craiova, prin aparatul de specialitate: Serviciul Administraţie Publică Locală, Direcţia Juridică, Asistenţă de Specialitate şi Contencios Administrativ şi Direcţia Proiecte şi Programe de Dezvoltare Tehnică şi Investiţii vor aduce la îndeplinire prevederile prezentei hotărâri.

	PREŞEDINTE DE ŞEDINŢĂ,
	      CONTRASEMNEAZĂ,

	
	       SECRETAR,

	            Dan Iulius MAGLA 
	     Nicoleta MIULESCU








Juridic8/-\\Sapl3\D\Docs\Hotarari Finale 2008 Nou\HCL\hc 297#2008.doc

